Variant of Concern

Variant of concern (VOC - «bekymringsverdige varianter») er en kategori som benyttes i den innledende vurdering av nye varianter av et virus. Forut for dette stadium kan en ny variant bli kalt en variant of interest. Under eller etter en grundigere vurdering som variant of concern vil en variant typisk bli tilordnet en linje («Lineage») i nomenklatursystemet PANGOLIN og til kladene GISAID-- og Nextstrain- systemene.

Under covid-19-pandemien observerte man at viruset Severe acute respiratory syndrome coronavirus 2 (SARS-CoV-2) muterte. Dette er helt vanlig for virus. Det viste seg at visse kombinasjoner av spesifikke punktmutasjoner var mer bekymringsverdige enn andre. Dette var i stor grad fordi mutasjonene kunne gjøre viruset mer smittsomt og virulent, og dessuten på grunn av en mulig utvikling av immunitetsomgående mutasjoner.

Kriterier av vekt i forhold til covid-19
En rekke nasjonale og helseorganisasjoner (som Centers for Disease Control and Prevention (CDC) i USA, Public Health England (PHE) og COVID-19 Genomics UK Consortium i Storbritannia, og Canadian COVID Genomics Network (CanCOGeN) i Canada, benyttet alle noen av de følgende kriterier ved vurdering av varianter:
Økt reproduksjonstall (transmissibility, smitteevne)
Økt morbiditet
Økt mortalitet
Økt risiko for «lang covid» (long COVID, senfølger)
Evne til å unngå deteksjon ved diagnostisk testing
Redusert effekt av behandling med antivirale medikanter (hvis og når slike medikamenter blir tilgjengelige)
Redusert effekt av nøytraliserende antistoffer, enten terapeutiske (som for eksempel konvalescent plasma eller monoklonale antistoffer) eller i laboratorieeksperimenter
Evne til å motstå naturlig immunitet (som for eksempel vil kunne muliggjøre reinfeksjoner)
Evne til å smitte vaksinerte individer
Økt risiko for særlige sykdomsutfall som multisystem inflammatory syndrome som f.eks. Kawasakis sykdom, eller særlig langvarig covid («lang covid»).
Økt affinitet for spesielle demografiske eller kliniske grupper, som for eksempel barn eller immunokompromitterte personer.

Terminologi
Varianter som synes å oppfylle ett eller flere av disse kriterier kan bli kategorisert som variants of interest eller variants under investigation ('VUI') mens man søker verifikasjon og validering av slike observasjoner. Når de er blitt validert, kan variants of interest/VUI omkategoriseres til variants of concern av organisasjoner som monitorerer slikt, som for eksempel CDC.

Eksempler

Storbritannia
Som situasjonen var per 5. mars 2021, hadde Storbritannia åtte varianter på sin «watch list»; 4 med 'VOC'-status og 4 som 'VUI', der PHE hadde tiføyd det fjerde VUI etter at 16 personer hadde testet positiv for det i løpet av en periode fra og med 15. februar. Den siste varianten var VUI-202102/04 (Lineage B.1.1.318), og ble  designert som en  VUI den 24. februar. De andre VUI var  P.2, VUI-202102/01 (A.23.1 med E484K), og B.1.525. Storbritannias VOCs var SARS-CoV-2 Alfa-varianten, SARS-CoV-2 Beta-varianten (også kalt Lineage B.1.351), SARS-CoV-2 Gamma-varianten, og VOC-202102/02 ('B.1.1.7 med E484K').

USA
I USA beskrev en artikkel i JAMA i februar 2021 tre 'variants of concern': B.1.1.7, B.1.351 (også kalt 501.V2 variant), og P.1, som ble funnet verdige tett observasjon («merit close monitoring»).

Referanser